Baibolo ya pa Intaneti | BAIBOLO—AMALEMBO YA CALO CIPYA
Bushe kuti mwatemwa ukubelenga ici cipande mu %%?
Amalumbo 104:1-35
104 We mweo wandi,+ cindika Yehova.Mwe Yehova Lesa wandi, muli bakulu icine cine.+Ubucindami na bukatebebe e fyo mwafwala,+2 Mwafimbana ulubuuto kwati ca kufwala,+Mwayansa imyulu kwati litenti,+3 Mwe bakuula imiputule yenu iya pa muulu mu menshi+ ukubomfya imilando,Mwe balenga amakumbi ukuba iceleta lyenu,+Mwe bendela pa mapindo ya mwela,+4 Mulenga bamalaika benu ukuba aba maka,*+Na babomfi benu ukuba umulilo uoca.+5 Mwashimpile isonde pa cifulo ca liko icapampamikwa;+Talyakatelentenshiwe umuyayaya, umuyayaya.+6 Mwafimbile isonde ku menshi ayengi nge ca kufwala.+Amenshi yaiminine pa muulu wa mpili.+7 Ilyo mwakalipe yalifulumwike;+Kwi shiwi lya kubulukuta kwenu yalibutawike—8 Impili shalimine,+Impanga iyabatama yaile pa nshi—Mu ncende mwafipekanishishe.9 Mwabikile no mupaka, umo amenshi yafwile ukupeleela,+Pa kuti tayeswile pano isonde na kabili,+10 Mutuma utumfukumfuku twa menshi ukuya mu mipokapoka;+Na to tupita pa kati ka mpili.11 Tatuleka ukupeela amenshi ya tuko ku nama sha mu mpanga shonse;+Bacolwa+ lyonse bapwishisha icilaka ku menshi ya tuko.12 Pa muulu wa tuko e paikala ifipupuka mu muulu;+Mu kati ka misambo yafunda e mo fililila.+13 Mutapilisha impili ku menshi ya mu miputule yenu iya pa muulu.+Ififuma mu milimo yenu e fyo isonde liikuta.+14 Mulenga umulemfwe wa nama ukumena,+E lyo ne fimenwa fya kuti abantu balebomfya,+Mulenga ne fya kulya ukufuma mu mushili,+15 No mwangashi uulenga umutima wa muntunse umwina kufwa ukusekelela,+Ku kulenga icinso ukubeeka ku mafuta,+No kulenga kube ifya kulya ifiikusha umutima wa muntunse umwina kufwa.+16 Imiti ya kwa Yehova yaikuta,Imikedari ya mu Lebanone iyo alimbile,+17 Umo ifyuni fipanga ifisansala.+Lelo kabaso, mu miti ya mikupri e mwaba ing’anda yakwe.+18 Na mu mpili ishitali+ e mwikala ifibushi mabwe;+E lyo mu fimabwe e mwaba icubo ca bapati.+19 Mwalenga umweshi ukuba ica kwishibilako inshita;+Akasuba na ko kalishiba bwino uko kawila.+20 Ni mwe mulenga imfifi, ukuti kube ubushiku;+E mo inama mpanga shonse isha mu mutengo shenda.21 Imisepela ya nkalamo ilebulumina ica kutakaanya+No kufwaya ifya kulya fya iko kuli Lesa.+22 Ilyo akasuba katula+—shilabelamaNo kusendama umo shifisama.23 Umuntunse aya ku mulimo+No kubomba umulimo wakwe mpaka icungulo.+24 Imilimo yenu, mwe Yehova, ingi icine cine!+Mu mano yenu e mo yonse mwaibombeele.+Pano isonde ponse paba ifyo mwapanga.+25 Na muli uyu bemba umukulu kabili uwapabuka,+Mwaba ifyenda ifishingapendwa,+Mwaba ifya mweo, ifinono ne fikalamba.+26 E mupita amato;+Ing’wena+ na yo, mwaipangile ukuti ileangalamo.+27 Fyonse ifi—ni mwe filolela+Ukuti mufipeele ifya kulya fya fiko mu nshita ya fiko.+28 Ifyo mufipeela e fyo fitoola+—Ilyo mwafumbatula iminwe yenu—filalya ifisuma no kwikuta.+29 Nga mwafisa icinso cenu, filasakamikwa.+Nga mwafumyapo umupashi wa fiko, filafwa,+Fyabwelela na ku lukungu.+30 Nga mwatuma umupashi wenu, filapangwa;+Musangula no mushili ukuba cipya cipya.31 Ubukata bwa kwa Yehova bwa muyayaya.+Yehova akasekelela mu milimo yakwe.+32 Alolesha pe sonde, na lyo lyatutuma;+Akumya impili, na sho shafutumuna icushi.+33 Nkembila Yehova inshita yonse iya mweo wandi;+Nkalalumbanya Lesa wandi pa filimba ilyo ndipo.+34 Lekeni ifyo ntontonkanya pali ena fibe ifya kumusekesha.+Na ine, nkasekelela muli Yehova.+35 Ababembu bonse bakafumishiwa pe sonde;+Na babifi, tabakabepo na kabili.+Cindika Yehova, we mweo wandi. Lumbanyeni Jah!+
bem_Latn bem_Latn bem_Latn bem_Latn